kardosdrur/scandi-wiki huggingface dataset:
Andreas Jensen (møbelsnedker)

Jens Andreas Jensen (24. juli 1834 i København – 3. november 1915 sammesteds) var en dansk møbelsnedker og fabrikant, bror til Severin Jensen.

Andreas Jensen var søn af viktualiehandler Jens Jensen og hustru Anna født Hansen. Han kom som dreng i snedkerlære og uddannede sig væsentlig ved at arbejde 6 år som svend i udlandet (Berlin, Wien, Genf og Paris). Han arbejdede 1 år i Berlin, 2 år i Wien, 1 år i Genf og Italien og 2 år i Paris, hvor han arbejdede for den kejserlige hofsnedker. I den østrigske hovedstad tegnede han bl.a. for den danske arkitekt Theophilus Hansen. Han modtog et tilbud om kompagniskab under sit franske ophold, men afslog tilbuddet for i stedet at vende hjemad.

Efter sin hjemkomst gik han på Det tekniske Institut. Han var en dygtig tegner, og undervist af Vilhelm Tvede og Theodor Sørensen (der begge selv havde snedkerbaggrund) tegnede han bl.a. udkast til butiksindretninger mm. Dernæst etablerede han sig 1861 sammen med broderen Severin, og efter dennes død fortsatte han alene det kendte firma Severin & Andreas Jensen indtil 1900, hvor han optog brodersønnerne, snedkermester Carl Julius Poul Jensen og malermester Jens Johannes Jensen i firmaet. Førstnævnte sluttede sig til de bestræbelser der repræsenteredes i Forening for Kunsthaandværk, i hvis bestyrelse han nogle år havde sæde. Efter hans død ophævedes firmaet Severin & Andreas Jensen i 1927.

Også Andreas Jensen deltog i social virksomhed. Af regeringen blev han gjort til medlem af den såkaldte Arbejderkommission (1875-78), 1885 af Kommissionen angående sygekasser og arbejdernes ulykkesforsikring, og fra 1890 til 1898 var han oldermand for Københavns Snedkerlav, hvorefter han blev æresmedlem.

Han var også Ridder af Dannebrog (1892), Dannebrogsmand (1911) og ridder af Sankt Stanislaus Ordenen, medlem af bestyrelsen for Kjøbenhavns Brandforsikring, Haandværkerforeningen, Haandværkerbanken i Kjøbenhavn og af Fængselsselskabet i København. 1907 modtog han en medalje fra Fællesrepræsentationen for Industri og Haandværk.

Han er begravet på Assistens Kirkegård.

Han er tegnet af P.C. Bønecke (ca. 1895). Der findes også fotografier.

Kilder 
 C. Nyrop, "Jens Andreas Jensen", i: C.F. Bricka (red.), Dansk Biografisk Lexikon, København: Gyldendal 1887-1905.
 C. Nyrop, Udstillingen i 1890 af kunstindustrielle Frembringelser.
 Erik Schiødte i Illustreret Tidende 32. årgang, nr. 47, 23. august 1891. s. 563 ff.
 Kraks Blaa Bog 1910

Danskere i 1800-tallet
Danskere i 1900-tallet
Riddere af Dannebrog
Personer fra København
Personer i Kraks Blå Bog (afdøde)
Snedkere fra Danmark
Fabrikanter fra Danmark
Oldermænd fra Danmark
Personer i Dansk Biografisk Leksikon
Ultimate Kylie

Ultimate Kylie er det tredje opsamlingsalbum af den australske sangerinde Kylie Minogue, udgivet i november 2004. Den består af to CD-er, og indeholder optagelser af alle studiealbummer, der er udgivet, såvel som to nye sange, "I Believe in You" og "Giving You Up".

Udgivelse 
Ultimate Kylie er Minogues tredje store opsamlingsalbum efter Greatest Hits og Hits+. Selv om det ikke er hendes første opsamlingsalbum, dette er den eneste, der indeholder optagelser fra Stock Aitken Waterman, Deconstruction Records og Parlophone. Mange af singler udgivet blev ikke medtaget på den anden CD for at gøre plads til hendes største singler fra albummet udgivelser på Parlophone.

Ultimate Kylie nåede nummer fire på UK Albums Chart, og blev certificeret platin og solgte over 900.000 eksemplarer. Albummet blev senere udgivet i USA men nåede ikke Billboard 200. Albummet nåede nummer fem på ARIA Charts og blev certificeret fire gange platin af Australian Recording Industry Association, og solgte over 280.000 eksemplarer. Ultimate Kylie var også en succes i udlandet. I Belgien nåede albummet nummer fjorten i Flandern og nummer 35 i Vallonien. Albummet nåede nummer 49 i Spanien og nummer 34 femten uger senere. Albummet blev certificeret guld og solgte over 50.000 eksemplarer.

Singler 
"I Believe in You" blev udgivet i Storbritannien den 6. december 2004, og kunne høres i radio i oktober 2004. Singlen nåede andenpladsen på UK Singles Chart. "Giving You Up" blev udgivet som single den 28. marts 2005 i Storbritannien og nåede sjettepladsen.

Sporliste 
CD 1
 "Better the Devil You Know" – 3:54
 "The Loco-Motion" – 3:14
 "I Should Be So Lucky" – 3:24
 "Step Back in Time" – 3:05
 "Shocked" – 3:09
 "What Do I Have to Do" – 3:33
 "Wouldn't Change a Thing" – 3:14
 "Hand on Your Heart" – 3:54
 "Especially for You" (feat. Jason Donovan) – 3:58
 "Got to Be Certain" – 3:19
 "Je Ne Sais Pas Pourquoi" – 4:01
 "Give Me Just a Little More Time" – 3:08
 "Never Too Late" – 3:21
 "Tears on My Pillow" – 2:33
 "Celebration" – 4:01

CD 2
 "I Believe in You" – 3:21
 "Can't Get You Out of My Head" – 3:51
 "Love at First Sight" – 3:59
 "Slow" – 3:15
 "On a Night Like This" – 3:33
 "Spinning Around" – 3:28
 "Kids" (feat. Robbie Williams) – 4:20
 "Confide in Me" – 4:26
 "In Your Eyes" – 3:18
 "Please Stay" – 4:08
 "Red Blooded Woman" – 4:20
 "Giving You Up" – 3:30
 "Chocolate" – 4:02
 "Come into My World" – 4:08
 "Put Yourself in My Place" – 4:12
 "Did It Again" – 4:22
 "Breathe" – 3:38
 "Where the Wild Roses Grow" (feat. Nick Cave) – 3:57

Hitlister

Referencer

Eksterne henvisninger 
 Ultimate Kylie på Allmusic
 

Opsamlingsalbum fra 2004
Kylie Minogue-opsamlingsalbum
J.P. Jensens Eddike- og Sennepsfabrik

J.P. Jensens Eddike- og Sennepsfabrik var en senneps- og eddikefabrik grundlagt i 1844 af J.P. Jensen (1812-1887). J.P. Jensen blev født i Skanderborg, Nim Sogn. I sine unge år var han staldkarl på Avlsgaarden Lillerupgaard i Skanderborg. Han blev gift med Margrethe Emillie Caroline Kruse,(f. 1819), som han fik mindst 3 børn med. De boede på Christianshavn i København og havde tjenestepige. 

J.P. Jensen begyndte i 1844, som 32 årig, at fremstille eddikke i fabrikslokaler på Christianshavn, men i 1860 flyttede virksomheden ind i nyopførte bygninger i Sundbyerne på Amager (nutidens Liflandsgade 15), hvor jordpriserne var lave, og hvor den skarpe lugt ikke kunne genere naboerne, der bestod af spredte bondegårde.

Sønnen J.A. Valdemar Jensen (1855-1933) overtog fabrikken i 1892 og udvidede med sennepsproduktion. Sundbyernes Handelsforening, stiftet 1893 med Hermann Ebert som formand, diskuterede i 1895 grossisters salg til private og påtalte i en skrivelse til Valdemar Jensen, at han sælger til private. Tredje generation, Axel Jensen (1882-?), drev fabrikken fra 1933.

Fabrikken lukkede i 1963, og bygningerne husede derefter flere forskellige virksomheder.

Fabriksanlægget bestod af fem bygninger omkring en lille brolagt gårdsplads: Fabriksbygningen (eddikebryggeriet) fra 1860 i henholdsvis to etager mod øst og tre etager mod vest i bindingsværk. Øverst fandtes en kvist med hejsebom. Mod vest var fabriksbygningen sammenbygget med en vognremise.

Dertil kom en lav beboelsesbygning, ligeledes fra 1860, og en længe med stald, lager, kul- og vaskerum rejst i 1880.

I 1993 nedlagde Boligkommissionen forbud mod beboelse i ejendommen, der aldrig var blevet moderniseret.

Anlægget, der lå som en tidslomme omgivet af høj bebyggelse og som et sjældent eksempel på et bevaret 1. generations industrimiljø, blev udpeget som et af Københavns væsentligste industrimiljøer i 2006. Alligvel blev fabrikken revet ned året efter.

Kilder 
 Danmarks ældste forretninger 1100-1911, Kraks Forlag 1950
 Beskrivelse på Industrihistoriens Danmarkskort 
 Sundby Lokalhistorie 

Amager
Forsvundne bygninger, konstruktioner og anlæg i København
Danske virksomheder etableret i 1844
Ophørt i 1963
Fødevarevirksomheder i Danmark
Stara Zagora (provins)

Stara Zagora er en af de 28 provinser i Bulgarien, beliggende i den centrale del af landet, grænsende op til syv andre provinser, blandt andet Plovdiv, Haskovo og Sliven. Provinsen har et areal på 5.151 kvadratkilometer og et indbyggertal (pr. 2009) på 379.360.Folketællingen 7. september 2021 viste et indbyggertal på 296.507 i provinsen. Klik på referencen i indledningen i artiklen om Bulgarien for resultat af folketælling.

Stara Zagoras hovedstad er byen Stara Zagora, der med sine ca. 160.000 indbyggere også er provinsens største by. Af andre store byer kan nævnes Kazanlak (ca. 71.000 indbyggere), Tjirpan (ca. 20.000 indbyggere) og Radnevo (ca. 15.000 indbyggere). Provinsen har en overvejende etnisk bulgarsk befolkning, men også store mindretal af tyrkere og romaer.

Referencer 

Provinser i Bulgarien
Targovisjte (provins)

Targovisjte er en af de 28 provinser i Bulgarien, beliggende i den nordøstlige del af landet, grænsende op til syv andre provinser, blandt andet Veliko Tarnovo og Sjumen. Provinsen har et areal på 2.734 kvadratkilometer og et indbyggertal (pr. 2009) på 139.806.Folketællingen 7. september 2021 viste et indbyggertal på 98.144 i provinsen. Klik på referencen i indledningen i artiklen om Bulgarien for resultat af folketælling.

Targovisjtes hovedstad er byen Targovisjte, der med sine ca. 47.000 indbyggere også er provinsens største by. Af andre store byer kan nævnes Popovo (ca. 35.000 indbyggere), Omurtag (ca. 25.000 indbyggere) og Opaka (ca. 9.000 indbyggere).

Referencer 

Provinser i Bulgarien
Guillermo Fariñas

Guillermo Fariñas Hernandez (født 3. januar 1962) er en cubansk journalist og psykolog, der i 2010 blev tildelt Sakharov-prisen for sine anstrengelser for menneskerettighederne og for at forbedre ytringsfriheden på Cuba.

Eksterne henvisninger 
 Suicide as a Political Weapon in Cuba by Havana Times
 Cuban Hunger Striker in Hospital After Passing Out by Forbes

Fodnoter 

Journalister fra Cuba
Modtagere af Sakharov-prisen
Psykologer
Menneskerettigheder
Varna (provins)

Varna er en af de 28 provinser i Bulgarien, beliggende i den østlige del af landet, ved kysten til Sortehavet, og grænsende op til Burgas-, Sjumen- og Dobritj-provinserne. Provinsen har et areal på 3.820 kvadratkilometer og et indbyggertal (pr. 2009) på 500.428.Folketællingen 7. september 2021 viste et indbyggertal på 432.198 i provinsen. Klik på referencen i indledningen i artiklen om Bulgarien for resultat af folketælling.

Varnas hovedstad er byen Varna, der med sine ca. 360.000 indbyggere også er provinsens største, og Bulgariens tredjestørste by. Af andre store byer kan nævnes Provadija (ca. 17.000 indbyggere), Devnja (ca. 9.000 indbyggere) og Beloslav (ca. 8.000 indbyggere). Provinsen har store indtægter gennem turisme, især charterturister der besøger bade-resorterne ved Sorthavskysten, ikke mindst Golden Sands.

Referencer 

Provinser i Bulgarien
Mesterholdenes Europa Cup i håndbold 1970-71 (kvinder)

Mesterholdenes Europa Cup i håndbold 1970-71 for kvinder var den 11. udgave af Mesterholdenes Europa Cup i håndbold for kvinder. Turneringen havde deltagelse af 17 klubhold, der var blevet nationale mestre sæsonen forinden, og blev afviklet som en cupturnering, hvor alle opgørene til og med semifinalerne blev afviklet over to kampe, hvor holdene mødtes både ude og hjemme. Finalen blev afviklet som én kamp på neutral bane.

Turneringen blev vundet af Spartak Kijev fra Sovjetunionen, som i finalen i Bratislava besejrede Ferencvarosi TC fra Ungarn med 11-9. Det var anden sæson i træk, Spartak Kijev vandt turneringen.

Danmarks repræsentant i turneringen var de danske mestre fra Handelsstandens Gymnastikforening, som nåede semifinalen, hvor holdet tabte med 16-18 over to kampe til Ferecvarosi TC fra Ungarn.

Resultater

1/16-finaler

Ottendedelsfinaler

Kvartfinaler

Semifinaler

Finale 

Finalen blev spillet i Bratislava.

Kilder / eksterne henvisninger 
 World Handball Archive – Women Handball European Champions Cup 1971

Noter 

1970-71 (kvinder)
Håndbold i 1970
Håndbold i 1971
Kvindehåndbold
Veliko Tarnovo (provins)

Veliko Tarnovo er en af de 28 provinser i Bulgarien, beliggende i den nordlige del af landet, grænsende op til syv andre provinser, blandt andet Pleven, Sliven og Stara Zagora, samt til nabolandet Rumænien. Provinsen har et areal på 4.662 kvadratkilometer og et indbyggertal (pr. 2009) på 293.172.Folketællingen 7. september 2021 viste et indbyggertal på 207.371 i provinsen. Klik på referencen i indledningen i artiklen om Bulgarien for resultat af folketælling.

Veliko Tarnovos hovedstad er byen Veliko Tarnovo, der med sine ca. 103.000 indbyggere også er provinsens største by. Af andre store byer kan nævnes Gorna Orjahovitsa (ca. 51.000 indbyggere), Svisjtov (ca. 38.000 indbyggere) og Pavlikeni (ca. 15.000 indbyggere). Provinsen har nogen af de højeste boligpriser i Bulgarien.

Referencer 

Provinser i Bulgarien
Smoke Gets in Your Eyes

"Smoke Gets in Your Eyes" er en sang med musik af Jerome Kern og tekst af Otto A. Harbach. Sangen blev skrevet til deres musical Roberta fra 1933 og er siden blevet indspillet af en række kunstnere, blandt andre af Johnny Mathis og af gruppen The Platters, der i 1959 placerede sig med den på førstepladsen i USA.

Sange fra 1933
Lebara Danmark

Lebara Danmark er et dansk teleselskab, beliggende på Bådehavnsgade i København. Selskabet kom til Danmark i 2005, og er en del af den engelske Lebara Group, som blev stiftet i 2001. Lebara Danmark er et af de største uafhængige teleselskab i Danmark.

Selskabet profilerer sig på taletidskort og udlandstelefoni. I slutningen af 2009 havde Lebara internationalt en kundebase på 2.5 millioner. Udover hovedkontoret i England, findes der afdelinger i Tyskland, Frankrig, Australien, Holland, Spanien og Schweiz. Lebara havde i 2009 16 ansatte og en omsætning på 165 mio. kr. i Danmark.

Eksterne henvisninger 
 Lebara Danmark

Kilder 

Teleselskaber i Danmark
Mobilselskaber i Danmark
Vidin (provins)

Vidin er en af de 28 provinser i Bulgarien, beliggende i den nordvestligste del af landet, på grænsen til nabolandene Serbien og Rumænien. Provinsen har et areal på 3.033 kvadratkilometer og et indbyggertal (pr. 2009) på 128.050.Folketællingen 7. september 2021 viste et indbyggertal på 75.408 i provinsen. Klik på referencen i indledningen i artiklen om Bulgarien for resultat af folketælling.

Vidins hovedstad er byen Vidin, der med sine ca. 68.000 indbyggere også er provinsens største by. Af andre byer kan nævnes Belogradtjik, Bregovo, Dimovo, Dunavtsi, Gramada og Kula.

Referencer 

Provinser i Bulgarien
Vratsa (provins)

Vratsa er en af de 28 provinser i Bulgarien, beliggende i den nordvestlige del af landet, grænsende op til fire andre provinser, samt til nabolandet Rumænien. Provinsen har et areal på 3.622 kvadratkilometer og et indbyggertal (pr. 2009) på 235.189.Folketællingen 7. september 2021 viste et indbyggertal på 152.813 i provinsen. Klik på referencen i indledningen i artiklen om Bulgarien for resultat af folketælling.

Vratsas hovedstad er byen Vratsa, der med sine ca. 69.000 indbyggere også er provinsens største by. Af andre store byer kan nævnes Kozloduj (ca. 15.000 indbyggere), Bjala Slatina (ca. 13.000 indbyggere) og Mesdra (ca. 11.000 indbyggere).

Referencer 

Provinser i Bulgarien
BURN-E

BURN-E er en kortfilm fra Disney-Pixar-filmen WALL-E. Den efterfølger figurene EVE og WALL•E

Eksterne henvisninger 
 

Animationsfilm fra USA
Amerikanske film fra 2008
Kortfilm fra USA
Engelsksprogede film
VM i landevejscykling 2010

VM i landevejscykling 2010 blev arrangeret i Melbourne og Geelong, Australien i perioden 29. september til 3. oktober. Dette var den 83. udgave af VM i landevejscykling og første gang det blev arrangeret i Australien.

Enkeltstart mænd 

45,4 km – 30.09.2010

Landevejsløb mænd 
259,9 km – 03.10.2010

De enkelte nationer stillede til start med følgende antal ryttere:
 9: Australien, Belgien, Holland, Italien, Rusland, Spanien, Schweiz, Tyskland, USA
 7: Frankrig, Slovenien
 6: Colombia, Danmark, Iran, Kasakhstan, Marokko, Polen, Portugal, Ukraine, Venezuela
 4: Luxembourg
 3: Argentina, Brasilien, Bulgarien, Canada, Estland, Irland, Japan, Korea, Kroatien, Litauen, New Zealand, Norge, Serbien, Slovakiet, Storbritannien, Sydafrika, Tjekkiet, Østrig
 2: Hviderusland, Sverige
 1: Bolivia, Chile, Costa Rica, Cuba, Grækenland, Guatemala, Letland, Rumænien, Uruguay, Usbekistan

Enkeltstart U23 
31,8 km – 29.09.2010

Landevejsløb U23 
159 km – 01.10.2010

Enkeltstart kvinder 
22,7 km – 29.09.2010

Landevejsløb kvinder 
127,2 km – 02.10.2010

Referencer

Eksterne henvisninger 
 Officielle hjemmeside

2010
Cykelløb i 2010
Cykelløb i Australien
Jerome Kern

Jerome Kern (født 27. januar 1885 i New York City, New York, død 11. november 1945 i New York City, New York) var en amerikansk populærkomponist.

Jerome Kern fødtes i nærheden af  rekreationsområdet Jerome Park, som var hans forældres foretrukne. Den er opkaldt efter Leonard Jerome, som var storentreprenør i New York (og morfar til premierminister Winston Churchill). Kern voksede op midt på Manhattan, hvor han gik i skole. Han fik sin første musikuddannelse i New York College of Music og fortsatte studierne i Heidelberg i Tyskland.

Da han vendte tilbage fra Heidelberg, begyndte han at arbejde som repetitionspianist, men det varede ikke længe, før han var en både velkendt og populær komponist. I 1915 var han allerede repræsenteret med sange i en række shows på Broadway, og i 1920 sattes musicalen Sally op på Broadway med musik af Kern. I den opsætning kom hans første rigtigt store hit – "Look For the Silver Lining".

1925 blev et vigtigt år i hans komponistliv, idet han mødte tekstforfatteren Oscar Hammerstein. Det blev begyndelsen på et livslangt venskab, der dannede grobund for et omfattende og professionelt samarbejde. Et af deres største værker blev Show Boat efter Edna Ferbers roman, som havde premiere 1927. Kern fortsatte med at skrive for Broadway, og i 1932 kom Music In The Air og året efter musicalen Roberta (med tekst af Otto Harbach).

Hollywood blev næste opholdssted for Kern og stort set for resten af hans aktive liv. Til filmen Swing Time 1936 skrev han "The Way You Look Tonight", som sikrede ham en Oscar i kategorien bedste sang i en musikfilm. Det blev til endnu en Oscar i 1941 for sangen "Last Time I Saw Paris" fra filmen Lady Be Good.

Eksempler på Jerome Kerns produktion 
Fra 1902 skrev han omkring 700 sange og skrev musikken til ca. 100 opsætninger i shows eller film.
 They Didn’t Believe Me – (1914)
 Look For the Silver Lining – (1920)
 Ol Man River – (1927 – Show Boat)
 Bill – (1927 – Show Boat)
 Make Believe – (1927 – Show Boat)
 Can’t Help Lovin’ That Man – (1927 – Show Boat)
 The Song Is You – (1932 – Music In the Air)
 Smoke Gets In Your Eyes- (1933 – Roberta)
 Yesterdays – (1933 – Roberta)
 I Won’t Dance – (1935 – Roberta, filmversionen)
 A Fine Romance – (1936 – Swing Time)
 The Way You Look Tonight – (1936 – Swing Time)
 All the Things You Are – (1939)
 I’m Oldfashioned – (1942)

Komponister fra USA
Personer fra New York
Olaf Eller

Olaf Eller (født 13. juni 1960), er en dansk ishockeytræner, ekspertkommentator og forhenværende spiller på det danske ishockeylandshold.

Aktiv karriere 
Som aktiv repræsenterede han i mange år Rødovre 1976-90,  inden den aktive karriere blev rundet af med tre sæsoner , som spillende træner  i Rungsted. Det var således  i Rungsted, at Ellers trænerkarriere blev indledt, da han i sæsonen 1990-91 var kombineret spiller og træner i den nordsjællandske klub. I denne rolle fortsatte han til 1993

Som spiller har Eller vundet det danske mesterskab 5 gange, alle med Rødovre, i 1978, 1983, 1985, 1986 og 1990. Eller har desuden repræsenteret Danmark ved 104 landskampe.

Træner 
Efter at have indledt trænerkarrieren mens han stadig var aktiv i Rungsted har Eller i årene derefter trænet mange klubber i den danske Superisliga:

 Rungsted (1990-95)
 Hvidovre (1995-1998) (2009)
 Rødovre Mighty Bulls (1998-2002)
 Frederikshavn (2003-05, 2006-08)
 Herlev (2005-06)
 EfB Ishockey (2011-2013)

Derudover har Eller som den hidtil eneste dansker trænet en klub i den næstbedste svenske række Allsvenskan, da han i sæsonen 2002-03 var træner for Troja/Ljungby. Oveni dette har han fungeret som landstræner for det danske juniorlandshold i 2009 og 2010. En rolle han nu atter fra juni 2013 har overtaget

Olaf Eller har som træner vundet det danske mesterskab én gang da han i 1999 stod bag bænken da Rødovre blev danske mestre, samme klub som han blev danske mestre med fem gange som aktiv.

Eller har også været islandsk landstræner i perioden oktober 2010 til maj 2012, Islands ishockeylandshold.

TV 
Ved siden af sin trænergerning har Olaf Eller igennem flere år fungeret som ekspertkommentator ved VM i ishockey samt ved Superisligakampe for TV 2 Sport ved siden af Jimmy Bøjgaard.

Personligt 
Olaf Ellers søn, Lars, er ligeledes ishockeyspiller og spiller i NHL for Washington Capitals.
Derudover arbejder han til dagligt på  Dragør Skole Nord (tidl Nordstrandskolen) som lærer.

Eksterne henvisninger 
Spiller- og trænerstatistik fra www.eliteprospects.com

Ishockeyspillere fra Danmark
Superisliga-spillere fra Nordsjælland Cobras
Superisliga-spillere fra Rødovre Mighty Bulls
Personer fra Rødovre
Ishockeytrænere fra Danmark
Iréne Theorin

Lena Iréne Sofia Theorin (født 18. juni 1963 i Södra Hestra, Gislaved Kommune, Småland) er en svensk operasanger (sopran). Hun studerede på konservatoriet og Opera School i København, en kortere periode også på Operaskolan i Göteborg. Hun var den eneste modtager af det danske 'Léonie Sonnings-stipendium' i 1998. Hendes professionelle debut fandt sted i København, hvor hun optrådte som Donna Anna i Mozarts Don Juan.

Iréne Theorins repertoire omfatter roller som Brynhild i Wagners Nibelungens Ring, Isolde i hans Tristan og Isolde, titelrollen i Puccinis Turandot, Elisabetta i Verdis Don Carlos og andre.

Hun optrådte på Det Kongelige Teater i København 2004, New National Theatre i Tokyo 2005, og (på turné med Staatstheater Nürnberg) i Beijing samme år. På festivalen i Bayreuth 2008 optrådte hun som Isolde og besøgte i 2009 Washington National Opera og Metropolitan Opera i New York. Den meget omfattende liste af hendes spillesteder indeholder blandt andet Deutsche Oper i Berlin, Opera Salzburg, The Royal Opera House i Londons Covent Garden og det svenske nationalteater Stockholmsoperan.

Eksterne links 
 Iréne Theorin på 'Det Kongelige Teater' i København
 Official Homepage
 Iréne Theorin sings Wagner 

Operasangere fra Sverige
Sopraner
Rynkeby (Ringe Sogn)

Rynkeby er en landsby, der ligger ca en km uden for Ringe by. Byen er delt op i to, hvor størstedelen af husene ligger på Rynkebyvej og den sidste del på Odensevej.

Rynkeby havde i 1682 18 gårde, 5 huse med jord og 2 huse uden jord. Det dyrkede areal udgjorde 405,8 tdr. land, skyldsat til 96,40 tdr htk. Dyrkningsformen var alsædebrug med 2 vange. Rynkeby blev udskiftet 1794.

Rynkeby fik skole i 1865, senere udvidet i 1920 og 1956.

Noter

Litteratur 
 Karl-Erik Frandsen: Vang og tægt. Studier over dyrkningssystemer og agrarstrukturer i Danmarks landsbyer 1682-83 (Bygd 1983),
 Henrik Pedersen: De danske Landbrug fremstillet paa Grundlag af Forarbejderne til Christian V.s Matrikel 1688. Udgivet efter hans Død paa Bekostning af Carlsbergfondet (København MCMXXVIII; Reprotryk for Landbohistorisk Selskab, København 1975),
 J.P. Trap: Danmark, 5. udgave, s. 824

Lokaliteter i Faaborg-Midtfyn Kommune
Music ! Music ! Music !

"Music! Music! Music!" er en sang skrevet af Stephen Weiss og Bernie Baum. Den blev publiceret i 1949.

Den bedstsælgende version af sangen blev indspillet på plade af Teresa Brewer 20. december 1949 og udgivet af London Records. Den blev et nummer 1 hit og en millionsælger i 1950.

En version indspillet på plade af den dengang kun 17-årige britiske sangerinde Petula Clark blev populær i Australien samme år.

Reference
Standard Catalog Of American Records 1950-1975, editor Tim Neely

Sange fra 1949